ROMÂNIA

JUDEȚUL ALBA

MUNICIPIUL ALBA IULIA
PRIMAR

Nr. 92713/19.08.2024

REFERAT DE APROBARE 
 privind modificarea HCL nr.252/2024 privind stabilirea salariilor de bază pentru funcționarii publici și personalul contractual din Aparatul de specialitate al Primarului municipiului Alba Iulia și din serviciile publice aflate în subordinea Consiliului Local al municipiului Alba Iulia, 

începând cu data de 1 septembrie 2024

Gestionarea sistemului de salarizare a personalului din instituţiile şi autorităţile publice se asigură de fiecare ordonator de credite care conduce politica fiscal-bugetară în mod prudent, gestionând resursele financiare și cele umane raportat la obligaţiile bugetare asumate. 


Ordonatorii de credite au obligaţia să stabilească salariile de bază/soldele de funcţie/salariile de funcţie/soldele de grad/salariile gradului profesional deţinut, gradaţiile, soldele de comandă/salariile de comandă, indemnizaţiile de încadrare/indemnizaţiile lunare, sporurile, alte drepturi salariale în bani şi în natură prevăzute de lege, să asigure promovarea personalului în funcţii, grade şi trepte profesionale şi avansarea în gradaţii, în condiţiile legii, astfel încât să se încadreze în sumele aprobate cu această destinaţie în bugetul propriu.

Proiectul de act administrativ inițiat vizează stabilirea salariului de bază, începând cu data de 1 septembrie 2024, pentru funcția contractuală de administrator de sistem.

Ținând cont și de avizul consultativ al Sindicatului Liber „Solidaritatea” din cadrul Primăriei municipiului Alba Iulia;


Propun stabilirea salariului de bază la valoarea de 5153 lei, începând cu data de 1 septembrie 2024, pentru funcția contractuală de administrator de sistem, IA, studii (SSD), de la Compartimentul postimplementare proiecte din cadrul Direcției programe,  funcție contractuală aflată în  Aparatul de specialitate al Primarului municipiului Alba Iulia și  luarea în dezbatere a proiectului de hotărâre.





            Primar

                                                     Pleșa Gabriel-Codru

